Əbülqasım Hüseynzadə

Əbülqasım Nurməhəmməd oğlu Hüseynzadə () — folklorçu, Azərbaycan SSR əməkdar mədəniyyət işçisi (1981).

 Həyatı 
Əbülqasım Hüseynzadə 25 sentyabr 1890-cu ildə Bakıda anadan olmuşdur. O, orta təhsilini 6 sinifli şəhər məktəbində almış,sovetdən əvvəl  Bakı tütün fabrikində baş mühasib və başqa vəzifələrdə işləmişdir.Azərbaycan Sovet Hakimiyyətinin tərkibinə keçdikdən sonra Əbülqasım Hüseynzadə 1920-1975 illərdə müxtəlif müəssisələrdə baş mühasib olmuşdur. O, eyni zamanda qiyabi yolla natamam ali təhsil almışdır.

Əbülqasım Hüseynzadənin Azərbaycan folklorunun toplanması və nəşri sahəsində mühüm xidmətləri vardır. Onun "Atalar sözləri" (1926) kitabı Sovet hakimiyyəti illərində nəşr olunmuş ilk Azərbaycan atalar sözü kitabıdır. Sonrakı illərdə o, "Atalar sözü" (1938, 1949, 1956, 1965, 1981, 1986), "El sözləri" (1944), "Hikmətli sözlər" (1961), "Müdrik sözlər" (1970), "Müxtəsər rusca-azərbaycanca və azərbaycanca-rusca atalar sözü lüğəti" (B.Tahirbəyovla birgə, 1983), "Atalar sözü və zərb-məsəllər" və başqa kitabları çapa hazırlayaraq nəşr etdirmişdir.Azərbaycan Sovet Ensiklopediyası. X cild, Bakı, 1987

Onun topladığı atalar sözləri, məsəllər rus və Ukrayna dillərinə tərcümə olunmuşdur.

Azərbaycan folkloru sahəsində göstərdiyi xidmətə görə ona 1981-ci ildə Azərbaycanın əməkdar mədəniyyət işçisi fəxri adı verilmişdir.

Əbülqasım Hüseynzadə 2 sentyabr 1988-ci ildə  Bakıda vəfat etmişdir.

 İstinadlar 

 Mənbə 
 Azərbaycan Sovet Ensiklopediyası. X cild, Bakı, 1987
 http://www.kataloq.net/v2/shexsler/Hüseynzadə-Əbülqasım-159 

Kateqoriya:Azərbaycan folklorşünasları
Kateqoriya:Azərbaycanlı folklorşünaslar
Kateqoriya:Bakıda doğulanlar
Kateqoriya:Bakıda vəfat edənlər